open-index/open-wikipedia-markdown huggingface dataset:
Aligoté

**Aligoté** er en vindrue av arten Vitis vinifera. Sammen med *[[chardonnay]]* er det den eneste tillatte drue i hvite bourgogneviner. *Aligoté* anses ofte å ha lavere kvalitet enn *chardonnay*. Dersom *aligoté* inngår i bourgognevinen må dette opplyses på flasken.

Foruten i Frankrike (2.000 hektar) er denne druen utbredt i Ukraina (over 9.500 ha), Romania (7.000 ha) Moldova (nesten 16.000 ha) og Russland. Utenfor Europa er den nesten ikke dyrket.

## Synonymer
Vinen kalles også Aligotay, Alligotay, Alligoté, Blanc de Troyes, Carcairone blanc, Carcarone, Carchierone, Chaudenet, Chaudenet Gras, Giboudot blanc, Griset blanc, Karkarone Blank, Melon de Jura, Muhranuli, Mukhranudi, Pistone, Plant de Trois, Plant de Trois Raisins, Plant gris, Purion blanc, Selon Molon, Selon Odart, Troyen blanc eller Vert blanc.

## Referanser
Lykketiøringen

**Lykketiøringen** (noen ganger *lykkeskillingen*) er en mynt i den fiktive Disney-tegneserieverdenen, og eies av Skrue McDuck. I den amerikanske originalen er det snakk om en *dime*.

Ifølge Skrue selv skal den være den første mynten han tjente, og som den pengefikserte person han er, skatter han den som utgangspunktet for all hans senere rikdom. 

Mange i Andeby tror Skrue har blitt så rik fordi mynten bringer lykke. Seriene har vært inkonsekvente på om «lykketiøringen» virkelig har overnaturlige egenskaper, enn om den bare har affeksjonsverdi for Skrue. I noen serier blir det vist at hvis Skrue midlertidlig mister mynten, begynner forretningsimperiet hans straks å gå i oppløsning, hvorpå alt blir bra igjen når han får mynten tilbake. En naturlig forklaring kunne være at "lykketiøringen" er så viktig for Skrue, og å miste den så traumatisk, at han ikke er i stand til å skjøtte forretningene sine hvis den er borte.

De fleste av historiene om lykketiøringen har å gjøre med heksen Magica fra Tryll, som har som sitt livs prosjekt å stjele den fra Skrue og smelte den om til en amulett hun tror vil gi henne evnen til å forvandle alt hun rører ved, til gull. Dette skal være en magisk egenskap hos den første mynten tjent av verdens rikeste mann. Vanligvis klarer Magica å stikke av med tiøringen, men hun kommer aldri så langt at hun rekker å faktisk smelte den om før Skrue (normalt med god hjelp fra nevøene) lykkes i å ta den tilbake.

Skrues første tiøring forekom i Carl Barks' historier også noen få ganger før han skapte Magica i 1961, men hun var en figur han fra første stund planla å bruke flere ganger. Det at Magica bare skal stjele en eneste mynt og ikke (som B-gjengen) hele Skrues enorme formue, gjør det enklere å lage historier uten å måtte ta tak i de praktiske problemene med å frakte hele innholdet i pengebingen.

## Opphavshistorien
Ti år gamle Skrue hadde fått skopusserverktøy fra sin far, Fergus McDuck på fødselsdagen. Mens Skrue arbeider hardt og prøver å finne kunder, treffer Fergus sin gamle venn, Hallgrim Grøftegraver. Fergus ber vennen gå bort og be Skrue pusse skoene og betaler ham med en amerikansk mynt Fergus har funnet. 

Hallgrim går bort, får skopuss og betaler en utmattet og besvimt Skrue. Etterpå skjønner Skrue at verden er urettferdig, og han blir inspirert til å jobbe hardere enn hardest, bli smartere enn de smarteste, tøffere enn de tøffeste.

## Kilder
* Nyere versjon: Donald Duck & co nummer 28/2011
Norgesmesterskapet i alpint 2001

**[[Norgesmesterskapet i alpint]] 2001** var det norske mesterskapet i alpin skiidrett. Mesterskapet ble arrangert fra 26. til 31. januar i Narvik.

## Menn

### Utfor



**Dato:** 26. januar
**Sted:** Narvik


### Super-G



**Dato:** 28. januar
**Sted:** Narvik


### Storslalåm



**Dato:** 30. januar
**Sted:** Narvik


### Slalåm



**Dato:** 31. januar
**Sted:** Narvik


### Kombinasjon





## Kvinner

### Utfor



**Dato:** 26. januar
**Sted:** Narvik


### Super-G



**Dato:** 28. januar
**Sted:** Narvik


### Storslalåm



**Dato:** 30. januar
**Sted:** Narvik


### Slalåm



**Dato:** 31. januar
**Sted:** Narvik


### Kombinasjon





## Kilder
* FIS: NM Senior - Event results
* Tore Johansen (red.) *Sportsboken 2001*, Schibsted. ISBN 978-82-90773-129.
Henrieta Farkašová

**Henrieta Farkašová** (født 3. mai 1986 i Rožňava) er en slovakisk alpinist, som har 11 paralympiske gullmedaljer og 16 VM-gull. Hennes ledsager under både Vancouver 2010 og Sotsji 2014 var Natália Šubrtová.

Farkašová er født synshemmet, noe legene tror kan skyldes Tjernobyl-ulykken i 1986, cirka en måned før hun ble født, siden det ikke er andre i familien med synshemminger. Hun konkurrerer i klassen B3 for synshemmede utøvere, og debuterte internasjonalt i 2004.

## Idrettskarriere
Hun deltok i sitt første VM ved VM i alpint for funksjonshemmede 2009 i Pyeongchang i Sør-Korea. Der vant hun både utfor og super-G, og kom på 2.-plass i superkombinasjonen. I slalåm kom hun på 4.-plass. Ved Paralympiske vinterleker 2010 i Vancouver fikk hun tre gullmedaljer; hun vant både storslalåm, super-G og superkombinasjonen. I tillegg fikk hun sølv i utfor, og kom på 5.-plass i slalåm.

Ved VM i alpint for funksjonshemmede 2011 vant hun 4 av øvelsene; utfor, slalåm, storslalåm og superkombinasjonen. Hun brøt i super-G. Også ved VM i alpint for funksjonshemmede 2013 vant hun utfor og slalåm, men i super-G kom hun på 6.-plass.

Hun deltok ved Paralympiske vinterleker 2014 i Sotsji i Russland, der hun vant utfor og storslalåm, og kom på 3.-plass i slalåm. Hun ble diskvalifisert i super-G. Hun var Slovakias flaggbærer ved avslutningsseremonien ved disse lekene.

## Referanser

* Athlete Search Results - Farkasova, Henrieta, (IPC)

## Eksterne lenker
* 
* 
* Profile at the Slovak Paralympic Ski Team
* Profil hos Paralympics 2014 i Sotsji 
* Henrieta Farkasova - Profile at the Official site of Vancouver 2010
Dikka Møller

**Diderikke «Dikka» Anette Møller** (født 18. juni 1838, død 26. november 1912) var pioner innen kvinners fredsarbeid i Norge fra 1890-årene da det kom i organiserte former.

## Bakgrunn
Dikka Møller var datter av grosserer Peter Martin Anker (1801–1863) og Cathrine (Thrine) Olava Nicoline Gløersen (1814–1902) og tilhørte slekten Anker. Hun var søster av skolemannen Herman Anker (1839–1896) og industrimannen Christian August Anker (1840–1912).

Hun giftet seg med Edvard Johannes Møller til Thorsø i 1857. De ble foreldre til Kai Møller som giftet seg med kvinnesakskvinnen Katti Anker Møller.

## Fredsarbeid
I Dikka Møllers familie var man levende opptatt av samfunnsspørsmål og politikk og hun selv var opptatt av kvinners rettigheter, Grundtvigianismen og især fredsarbeide. Hun hadde nær kontakt med Bjørnstjerne Bjørnson som ofte var på besøk hos henne.

I 1894 var hun med på å gi ut *[[Det Norske Fredsblad]]* i samarbeid med 
Bernhard Hanssen, Bjørnstjerne Bjørnson, Arne Garborg og Fredrik Bajer.

Senere stiftet hun Kvindernes Fredsforening, og hun var formann i Norges Fredsforening som var blitt stiftet i 1885 i 1898–1900.

## Referanser


## Eksterne lenker
*
Thesen & Co.

**Thesen & Co.** var en bedrift i Sør-Afrika (i den daværende Kappkolonien) opprettet av familien Thesen med Arnt Leonard Thesen i spissen. Økonomiske problemer ledet til at Arnt Thesen ga opp i 1868-1869 firmaet A.L. Thesen & Co i hjembyen Stavanger. Familien bestemte seg for å utvandre og seilte med eget skip *Albatros* (lastet med tømmer for salg) mot New Zealand, men halvveis bestemte de seg i stedet for å slå seg ned i Knysna på kysten mellom Cape Town og Port Elizabeth. Der bygget de opp et stort firma basert på skipsfart, virksomheten omfattet også sagbruk, trelasthandel, skipsbygging og gruvedrift. Bedriften anla også veier og jernbane. Arnt Thesen hadde syv sønner og to døtre, og flere av disse var engasjert i bedriften. Bedriften preget byen Knysna og øyen tett ved sentrum heter Thesen's island. Ved Knysna var det godt tilgang på tømmer til forskjell fra Sør-Afrika ellers. I 1876 kjøpte de opp 2000 acres skog og etablerte sagbruk drevet av dampmaskiner. Firmaet anla også en privat jernbane fra skogene til Knysna by. Bedriften hadde i mellomkrigstiden kontorer i Durban, Port Elisabeth og Cape Town i tillegg til Knysna. Thesen eide på det meste mer enn 10.000&nbsp;km2 land i Knysna-området. Bedriften hadde i 1933 over 1000 ansatte.

Blanka Thesen, datter av Arnt Thesen, giftet seg med Francis William Reitz som blant annet var president i Oranjefristaten.

## Referanser
Salavat Julajev

:*Denne artikkelen er om den basjkirske nasjonalhelten. For ishockeylaget, se [[Salavat Julajev Ufa]].*

**Salavat Julajev** (basjkirsk: Салауат Юлаев, russisk: Салават Юлаев, født 16. juni 1754, død 26. september 1800) er en basjkirsk nasjonalhelt som deltok i Pugatsjovs opprør.

Mange ting i dagens Basjkortostan er oppkalt etter Julajev, blant annet byen Salavat og ishockeylaget Salavat Julajev Ufa.

## Referanser
Campsiura

* se systematisk inndeling

***Campsiura*** er  en gruppe (slekt) av biller som hører til underfamilien gullbasser (Cetoniinae) i den artsrike gruppen Scarabaeoidea.

## Utseende
Middelsstore, blanke, brokete fargede gullbasser. I motsetning til mange andre Cremastocheilini er de ikke spesielt langstrakte. På farge er de svarte eller rødbrune med gule, hvite og røde tegninger.

## Utbredelse
Slekten er utbredt i Afrika og Sørøst-Asia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien gullbasser, Cetoniinae Leach, 1815 – ofte regnet som en egen familie
****** Stammen Cremastocheilini 
******* Slekten *Campsiura* Hope, 1831
******** *[[Campsiura abyssinica]]* Westwood, 1874
******** *[[Campsiura angolensis]]* Kraatz, 1883
******** *[[Campsiura bilineata]]* Buquet, 1836
******** *[[Campsiura camarunica]]* Kolbe, 1892
******** *[[Campsiura celebensis]]* Krikken, 1977
******** *[[Campsiura circe]]* Kolbe, 1914
******** *[[Campsiura cognata]]* Schaum, 1841
******** *[[Campsiura congoensis]]* Bates, 1890
******** *[[Campsiura exclamationis]]* Kolbe, 1892
******** *[[Campsiura feistmanteli]]* Nonfried, 1892
******** *[[Campsiura flavoguttata]]* Snellen van Vollenhoven, 1864
******** *[[Campsiura gloriosa]]* Mohnike, 1871
******** *[[Campsiura graueri]]* Moser, 1907
******** *[[Campsiura insignis]]* Gestro, 1891
******** *[[Campsiura javanica]]* Gory & Percheron, 1833
******** *[[Campsiura kerleyi]]* Antoine, 2006
******** *[[Campsiura lijingkei]]* Legrand & Flutsch, 2007
******** *[[Campsiura lutescens]]* Westwood, 1874
******** *[[Campsiura melanopus]]* Westwood, 1874
******** *[[Campsiura mirabilis]]* Faldermann, 1835
******** *[[Campsiura nigripennis]]* Schaum, 1841
******** *[[Campsiura oberthueri]]* Janson, 1881
******** *[[Campsiura ochraceipennis]]* Fairmaire, 1887
******** *[[Campsiura omisiena]]* Heller, 1923
******** *[[Campsiura pavlae]]* Legrand & Malec, 2006
******** *[[Campsiura reflexa]]* Moser, 1913
******** *[[Campsiura scutellaris]]* Gory & Percheron, 1833
******** *[[Campsiura scutellata]]* (Fabricius, 1801)
******** *[[Campsiura superba]]* Neervoort van de Poll, 1889
******** *[[Campsiura triguttulata]]* Mohnike, 1871
******** *[[Campsiura trivittata]]* Moser, 1907
******** *[[Campsiura xanthorrhina]]* Hope, 1831

## Kilder
* Nettside om gruppen, med bilder

## Eksterne lenker
* 
* Bilde av ''Campsiura abyssinica''
* Bilde av ''Campsiura cognata''
* Bilde av ''Campsiura congoensis''
* Bilde av ''Campsiura insignis'' 
* Cetoniidae på Encyclopedia of life
Cyclidius

* se systematisk inndeling

***Cyclidius*** er  en gruppe (slekt) av biller som hører til underfamilien gullbasser (Cetoniinae) i den artsrike gruppen Scarabaeoidea.

## Utseende
Middelsstore, avlange, blankt svarte gullbasser. Dekkvingene har ofte en avlang, rød flekk. Beina er nokså korte med reduserte føtter (tarser) som vanlig hos gravende biller. Pronotum er nesten rombeformet, bredest litt foran midten.

## Utbredelse
Slekten er utbredt i den nordlige (tropiske) delen av Sør-Amerika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien gullbasser, Cetoniinae Leach, 1815 – ofte regnet som en egen familie
****** Stammen Cremastocheilini 
******* Slekten *Cyclidius* W.S. MacLeay, 1838
******** *[[Cyclidius acherontius]]* Kolbe, 1893
******** *[[Cyclidius axillaris]]* (Gory & Percheron, 1833)
******** *[[Cyclidius elongatus]]* (Olivier, 1789)
******** *[[Cyclidius lacordairei]]* Thomson, 1860
******** *[[Cyclidius nero]]* W.S. MacLeay, 1838
******** *[[Cyclidius rohdei]]* Kolbe, 1893

## Kilder
* Nettside om gruppen, med bilder

## Eksterne lenker
* 
* Bilde av ''Cyclidius elongatus''
* Cetoniidae på Encyclopedia of life
Virak kraftverk

**Virak kraftverk** er et vannkraftverk i Sirdal kommune i Agder.

Det er et elvekraftverk som utnytter et fall på 80 meter ned til Sirdalsvatnet.

Installert effekt er 1,4 MW fra en francisturbin. Årsproduksjon er 4,6 GWh.

## Referanser


## Kilder
* 
* NVE vannkraftdatabase
* Fadum Tekniske
Maria Marinela Mazilu

**Maria Marinela Mazilu** (født 12. april 1991) er en rumensk skeletonkjører. Hun representerte landet sitt under Vinter-OL 2014 i Sotsji, der hun ble nummer 20. 

## Referanser


## Eksterne lenker
*
Petter Winther

**Petter Winther** (født *Gåre Søraunet*, 1988 i Trondheim) er en norsk skuespiller, komponist, sanger og illustratør.

Winther har skuespillerutdanning fra både Statens Teaterhøgskole ved KHiO (Kunsthøgskolen i Oslo) og Akademi for Scenekunst. Winther har siden 2015 vært tilknyttet Det Norske Teatret, Trøndelag Teater, Teatret Vårt, Sogn og Fjordane Teater, Rabarbrateatret, Vega Scene og kompaniet PONR.

Winther er også barnebokillustratør for WilhelmsenWinther forlag.

## Kilder
* http://www.trondelag-teater.no/skuespillere/petter-winther/
* https://www.wilhelmsenwinther.no 
* https://web.archive.org/web/20140718005144/http://www.khio.no/Norsk/Teaterhogskolen/#7897

## Eksterne lenker
* (no) Petter Winther i Scenewebarkivet
*
Newberg

**Newberg** er en by i den amerikanske delstaten Oregon. Newberg ligger i Yamhill County i det nordvestlige Oregon, og er en forstad 40&nbsp;km sørvest for Portland. Newberg hadde 22&nbsp;068 innbyggere ved folketellingen i 2010.

Byen ble grunnlagt i nærheten av elven Willamette i 1848, og bar i begynnelsen navnene Chehalem og Roger's Landing. Bebyggelsen ble regulert i 1883 og gitt bystatus i 1889. Navnet Newberg skal komme fra byens første postmester, hvis hjemby var Neuberg i Tyskland. Kvekersamfunnet i byen grunnla George Fox University i 1885. Samme år flyttet den senere presidenten Herbert Hoover til byen.

Ved folketellingen i 2010 var innbyggerne i Keizer overveiende av europeisk (85,9 %) og latinamerikansk (13,5 %) herkomst. I perioden 2006–2010 var flesteparten av byens innbyggere sysselsatt innen offentlig tjenesteyting og administrasjon, industriproduksjon og varehandel. I samme periode levde i snitt 9,6 % av husholdningene og 14,4 % av befolkningen under fattigdomsgrensen.

## Kjente personer fra Newberg
* Herbert Hoover, amerikansk president

## Referanser


## Eksterne lenker
*
Arnt Leonard Thesen

**Arnt Leonard Thesen** (født 25. oktober 1816 i Larvik, død 1875 i Knysna i Sør-Afrika) var en norsk handelsmann og reder. Han utvandret til Sør-Afrika (Kappkolonien) med sin familie i 1869 og etablerte der firmaet Thesen & Co. Planen var opprinnelig å reise til New Zealand. Sammen med broren M.T. Thesen og nevøen Hans Adolf Thesen kjøpte de den lille skonnerten «Albatros». De kom etter 78 dager til Cape Town der de ville laste om bord vann og ferskvarer. De innledet kystfart mellom Cape Town, Knysna og Port Elizabeth (nå kalt Gqeberha). De fleste i familien slo seg ned i Knysna der de ble dominerende i byens politikk og forretningsliv.

Han var gift med Ane Catherine Margrethe Brandt (1819–1900) fra Bergen. Deres datter Blanka giftet seg med Francis William Reitz, som blant annet var president i Oranjefristaten. Sønnen N.P. Thesen var forretningsmann i Cape Town og Norges generalkonsul i Sør-Afrika.

Sønnen Charles Wilhelm Thesen var også handelsmann og skipsreder, og en frontfigur i Knysna.

Sør-Afrika var et sterkt lagdelt samfunn med britene øverst, boerne nest øverst og fargede og svarte på nederst. Thesen-familien ble assimilert inn den britiske delen av samfunnet. Under Boerkrigen var familien delt. Offisielt var Knysna lojal til den britiske kronen, men ble av britiske styrker mistenkt å sympatisere med boerne.

Etter diamantfunnene i 1870 reiste et par av sønnene til Kimberley og kom tilbake etter et år uten å ha tjente noe særlig.
## Referanser
Francis William Reitz

**Francis William Reitz jr.** (født 5. oktober 1844 i Swellendam, død 27. mars 1934 i Cape Town) var en sørafrikansk jurist, politiker, forlegger og dikter. Han var medlem av parlamentet i den britiske Kappkolonien, høyesterettsdommer, president i Oranjefristaten, utenriksminister i Den sydafrikanske republikk og president i overhuset i Sør-Afrika.

Han var gift andre gang (1874) med Blanka Thesen (født 1854 i Stavanger, død 1887 i Bloemenfontein), datter av Arnt Leonard Thesen. Sønnen Deneys Reitz kjempet mot britene i Boerkrigen og reiste etter nederlaget i eksil til Madagaskar. Under første verdenskrig kjempet han frivillig på britisk side. Han ble på 1930-tallet statsråd og vistestatsminister i Sør-Afrika (blant annet i Jan Smuts' regjering) og Sør-Afrikas høykommissær i London; byen Deneysville har navn etter ham. Sønnen Hjalmar Reitz ble også ledende politiker i Sør-Afrika. Reitz-familien og Thesen-familien hadde tett kontakt også etter at Blanka døde i 1887.

## Referanser
Iran under Paralympiske vinterleker 2014

**[[Iran]]** deltok under **[[Paralympiske vinterleker 2014]]** i Sotsji i Russland.

## Alpine grener

**Menn**

## Referanser
Oplostomus

* se systematisk inndeling

***Oplostomus*** er  en gruppe (slekt) av biller som hører til underfamilien gullbasser (Cetoniinae) i den artsrike gruppen Scarabaeoidea.

## Utseende
Middelsstore, kraftige, blankt svarte gullbasser. Oversiden er ganske tett og kraftig punktert.

## Levevis
Larvene lever i jorda på møkk og annet næringsrikt organisk materiale. De voksne billene besøker sjelden blomster, men er rovdyr som særlig lever av egg og larver av bier. Flere av artene er regnet som plagsomme skadedyr i birøkt.

## Utbredelse
Slekten er utbredt i tropisk Afrika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien gullbasser, Cetoniinae Leach, 1815 – ofte regnet som en egen familie
****** Stammen Cremastocheilini 
******* Slekten *Oplostomus* W.S. MacLeay, 1838
******** *[[Oplostomus abdominalis]]* Knirsch, 1944
******** *[[Oplostomus bicolor]]* Harold, 1878
******** *[[Oplostomus frontalis]]* Moser, 1908
******** *[[Oplostomus fuligineus]]* (Olivier, 1789)
******** *[[Oplostomus haroldi]]* Witte, 1880
******** *[[Oplostomus meyeri]]* Kolbe, 1891
******** *[[Oplostomus nigerrimus]]* Waterhouse, 1898
******** *[[Oplostomus pectoralis]]* Moser, 1908
******** *[[Oplostomus rotundiceps]]* Moser, 1905
******** *[[Oplostomus rufiventris]]* Harold, 1878

## Kilder
* Nettside om gruppen, med bilder

## Eksterne lenker
* 
* Cetoniidae på Encyclopedia of life
Marija Orlova

**Marija Sergejevna Orlova**, russisk Мария Сергеевна Орлова (født 1988) er en russisk skeletonkjører. Hun representerte landet sitt under Vinter-OL 2014 i Sotsji, der hun ble nummer 6. Hun tok sølv under EM i 2013.

## Referanser

## Eksterne lenker
*
Jelena Nikitina

**Jelena Nikitina** (født 2. oktober 1992) er en russisk skeletonkjører. Hun representerte landet sitt under Vinter-OL 2014 i Sotsji, der hun tok bronse. Hun tok også gull under EM 2013.

Under Vinter-OL 2022 i Beijing, ble hun nummer 16.

## Referanser


## Eksterne lenker
*
Noelle Pikus-Pace

**Noelle Pikus-Pace** (født 8. desember 1982 i Provo, Utah) er en amerikansk skeletonkjører. Hun representerte landet sitt under Vinter-OL 2014 i Sotsji, der hun tok sølv. Hun har i tillegg to gull og tre sølv fra VM, samt at hun deltok i Vinter-OL 2010. Etter 2010 la hun egentlig opp, men returnerte i 2012, med mål om å delta i OL 2014.

## Referanser


## Eksterne lenker
*
Lizzy Yarnold

**Elizabeth Anne «Lizzy» Yarnold** (født 1988) er en britisk skeletonkjører. Hun representerte landet sitt under Vinter-OL 2014 i Sotsji, der hun tok gull. I 2012 tok hun bronse i skeleton-VM, og i sesongen 2013-14 vant hun verdenscupen sammenlagt. Hun forsvarte OL-gullet under Vinter-OL 2018.

Yarnold ble i 2014 utnevnt til medlem (MBE) av Order of the British Empire. I 2018 ble hun forfremmet til offiser (OBE) av samme orden for sin innsats for olympisk vinteridrett.

## Referanser


## Eksterne lenker
* 
*
Røylandsfoss kraftverk

**Røylandsfoss kraftverk** er et vannkraftverk i Kvinesdal kommune i Agder.

Det er et elvekraftverk som utnytter et fall på 40 meter i Litleåna.

Installert effekt er 1,3 MW fra en francisturbin. Årsproduksjon er 4,2 GWh.

Kraftverket er oppgradert med økt slukeevne, effekt og produksjon.

## Referanser


## Kilder
* 
* NVE vannkraftdatabase
New Zealand under Paralympiske vinterleker 2014

**[[New Zealand]]** deltok under **[[Paralympiske vinterleker 2014]]** i Sotsji i Russland.

## Alpine grener

**Menn**

### Snowboard

Para-snowboard er for første gang med under de paralympiske vinterleker og ble arrangert under de alpine grener under lekene i 2014.

;Menn

## Referanser


## Eksterne lenker
* Resultater alpint  hos sochi2014.com
Perekop

**Perekop** (ukrainsk og russisk: Перекоп; krimtatarisk: *Or Qapı*; tyrkisk: *Orkapı*) er en landsby på Perekopeidet, som forbinder Krimhalvøya med resten av fastlandet, i det sørlige Ukraina, med 894 innbyggere ved folketellingen i 2001. Før 1920 hadde den vært en betydelig by. 
Administrativt er den en del av Armjansk kommune, som tilregnes Krim.

## Historie
Perekops strategiske beliggenhet på det neset som utgjør eneste landforbindelse mellomn Krim og fastlandet, samt de rike saltmarkene i nærheten medførte at byen ble viktig. Den nevnes i skrifter fra første århundre f.Kr., der byen beskrives som et befestet fort. Plinius den eldre beskrev planer om å bygge en havn til byen. Dens navn i antikken var **Taphros**.

Perekop var på 1400- og 1500-tallet base for krimtatarernes raid inn i Ukraina. Mot slutten av 1400-tallet bygde khan Mengli Girai festningen *Or* på stedet. 

I 1620 ble Krimkhanatet beseiret av Petro Sahajdatjnij ved byen, og i 1678 var Perekopneset blitt blokkert fra nordsiden av russerne, som i 1697 kunne marsjere inn i Perekop. I en krig mellom Det osmanske rike og Russland mellom 1736 og 1739 inntok russerne under Burkhard Christoph von Münnich byen (ettersom Krimkhanatet var en osmansk vasallstat), og festningen ble ødelagt. 

Byen ble gjenoppbygd av krimtatarene i 1754. Etter 1774, da osmanene ved freden i Kutschuk-Kainardji måtte frasi seg overhøyheten på Krim, kom området til å bli russisk protektorat fram til 1783, da hele Krim ble annektert av Russland. I 1793 ble Perekop hovedstad i Taurida, som imidlertid ble erstattet av provinsen Ny-Russland (*Novorossija*) i 1796 eller 1797. 

Under Krimkrigen utvandret mange krimtatarer fra regionen til Tyrkia og ukrainske bosettere flyttet inn.

Byen ble nesten helt rasert av Den røde armé i 1920, under kamper som var av sentral betydning i den russiske borgerkrig. Den røde armés fremgang gjorde det mulig for kommunistene å jage Wrangels hvite styrker ut av Krim. 

Tolv år etter grunnla sovjeterne Krasnoperekopsk, 32 kilometer lenger mot sør.

## Referanser


## Eksterne lenker
*
Harry Lane

**Harry Lane** (født 28. august 1855 i Corvallis i Oregon, død 23. mai 1917) var en amerikansk lege og demokratisk politiker. Han representerte delstaten Oregon i Senatet 1913–1917. Før dette var han borgermester i Portland 1905–1909.

Han ble født i landsbyen Corvallis ved elven Willamette som sønn av Eliza Jane and Nathaniel Lane. Faren hadde deltatt i gullrushet i California i 1840-årene, og kom tilbake til Oregon og investerte fortjenesten sin i et sagbruk. Etter at sagbruket brant ned, åpnet foreldrene en detaljvarehandel, der Harry Lane ble kontorist i 13-årsalderen. Farfaren Joseph Lane var den første guvernøren i Oregon-territoriet 1848–1850 og visepresidentkandidat for John C. Breckinridge i 1860. Farbroren Lafayette Lane var kongressmann 1875–1877.

Harry Lane tok medisinsk embedseksamen ved Willamette University College of Medicine i 1878, og arbeidet en tid ved Columbia University College of Physicians and Surgeons i New York. Han oppholdt seg også en tid i Europa og San Francisco. Lane begynte deretter som privatpraktiserende lege i Portland i Oregon, og ble kjent for sitt *[[pro bono]]*-arbeid overfor byens fattige. I årene 1887–1891 var han oppnevnt av guvernøren som direktør ved Oregons sinnssykeasyl, men måtte fratre etter å ha etterforsket tjenestemenn for korrupsjon. 

Som senator var han en forkjemper for kvinnelig stemmerett, harmonisering av forholdet mellom myndighetene og indianerne samt sparsommelighet i det offentlige forbruket. Han stemte imot USAs inntreden i den første verdenskrig i 1917. Dette året var Lanes helbred sterkt svekket, og han led av nyresykdom eller arteriosklerose. På vei til Portland døde han i San Francisco våren 1917.

## Referanser


## Litteratur
* 
* 

## Eksterne lenker
* 
*
Amalie Kasin Lerstang

**Amalie Kasin Lerstang** (født 24. september 1988 på Notodden) er en norsk forfatter og redaktør i kulturtidsskriftet *Fanfare*.

Lerstang er oppvokst på Notodden og har senere gått Romerike Folkehøgskole. Hun har tatt tekstforfatterlinjen ved Westerdals School of Communication og har studert litteraturvitenskap ved Universitetet i Oslo.

Hun debuterte som forfatter i 2014 med romanen *Europa*, som handler om å være ung i et kriserammet Europa. I 2018 utga hun diktsamlingen *Vårs*, og i 2023 kom hennes andre roman, med tittelen *Rikt er et folk som har skogen*. I den tar hun for seg lokalpolitikk, lokal nedbygging av natur og striden mellom næringslivsinteresser og miljøvern. Aftenpostens anmelder Ingunn Økland oppsummerte sin omtale av romanen slik: «Hennes skogsroman er likevel ingen dystopi eller sørgesang, snarere en vilter historie om byråkrati, aktivisme – og en malplassert forelskelse.»   

Lerstang har vært redaktør for tidsskriftet *[[Fanfare (tidsskrift)|Fanfare]]*, og fra 2019 er hun redaktør for den årlige antologiutgivelsen *[[Signaler]]*.  

## Bibliografi

### Som forfatter
* 2014: *Europa* (roman), Cappelen Damm
* 2018: *Vårs* (diktsamling), Cappelen Damm
* 2023: *Rikt er et folk som har skogen* (roman), Cappelen Damm

### Som redaktør
* 2019: *En eller to eller hundrevis av søstre – Dikt om kvinner og kvinnekamp* (diktsamling), Cappelen Damm
* 2019–: *Signaler* (antologi), Cappelen Damm

### Som gjendikter
* 2017: Lea Marie Løppenthin: *Mars er best* (dikt), Fanfare

## Priser
*Tarjei Vesaas' debutantpris 2014, for *Europa*

## Referanser


## Kilder
*Presentasjon av Amalie Kasin Lerstang i Forfatterkatalogen på Forfattersentrums nettsider

## Eksterne lenker
* Amalie Kasin Lerstang - Store norske leksikon
* Presentasjon på Cappelen Damms nettsider
Boen kraftverk

**Boen kraftverk (Boenfossen)** er et vannkraftverk i Tveit i Kristiansand i Agder.

Kraftverket ligger på Boen bruk, nær Kjevik. Det er et elvekraftverk som utnytter et fall på 13 meter i Tovdalselva.

Installert effekt er 3,6 MW fra en kaplanturbin. Årsproduksjon er 22,9 GWh.

NVE har i 2014 gitt løyve til et nytt kraftverk som skal utnytte mer av vannet. Det gamle var på 1 MW og 6 GWh.
Kraftverket ble ødelagt av storflommen i 2017. I 2018 ble det overtatt av Bekk og Strøm. Det er gjenoppbygd og satt i drift i 2021.

## Referanser


## Kilder
* 
* NVE vannkraftdatabase
* Bekk og Strøm 
* Cadre om Boen
Ingvild Haugstad

**Ingvild Haugstad Gundersen** (født 29. april 1982) er en norsk skuespiller. Gundersen ble norgesmester i teatersport i 2008. Ingvild er en del av ensemblet ved Det andre teatret og medlem av Teater Liksom og Improtent. 

## Tv-opptredener
* Alt er lov (TV 2) 
*4-stjerners middag (TVN) 
*Side om side -  *Nina*  (NRK) 
*Hva hvis (VGTV) 
*Vennebyen (*Stemme til "Morten" og "Ambus"*)
* Lurt av Karlsen (TV 2) 
*Hotel Cæsar -  *Tuva* - 2006-2010 (TV 2) 

## Filmografi
* 2018: Skjelvet (The Quake) 

## Utvalgte teaterstykker
* Lekene slår tilbake (Det Andre Teatret) 
*Teaterkomiteen (Brageteatret / Det Andre Teatret) 
* Du er død Mrs Conaway (Isenkramteateret) 
*Don't kill your darlings (Det Andre Teatret) http://norwegianarts.org.uk/event/the-other-theatre-dont-kill-your-darlings/
*Ønskedrøm (Det Andre Teatret) 

## Referanser


## Eksterne lenker
*
Eli Fossdal Vaage

**Eli Fossdal Vaage** (født 18. juni 1984 i Leirvik på Stord) er en norsk forfatter. Hun er oppvokst i Bjørsvik ved Osterfjorden nord for Bergen, senere bosatt i Bergen.

Vaage har gått ved Skrivekunstakademiet i Bergen, og var representert i Cappelen Damms debutantantologi *[[Signaler]]* i 2010. 

## Bibliografi
* 2014: *Hekla myter* (dikt), Cappelen Damm
* 2019: *Estalåni* (dikt), Tiden
* 2021: *Grå hoppe* (novellesamling), Tiden

## Kilder
*Presentasjon av Eli Fossdal Vaage i Forfatterkatalogen på Forfattersentrums nettsider 

## Eksterne lenker
* Presentasjon på Cappelen Damms nettsider
Siloviki

**Silovik** (russisk: силовик) brukes om høyere militære eller polititjenestemenn. I Boris Jeltsins og Vladimir Putins ledertid i Russland er uttrykket *siloviki* blitt vanlig for personer med bakgrunn i sikkerhetstjeneste og militær som har høye poster innen statsledelsen.

## Rolle
Silovikene står gjerne sterkest i innenriksministeriet og forsvarsministeriet. De utgjør ikke i alt og ett noen samkjørt gruppe.

Silovikene oppfattes som en politisk kraft som motvekt mot de mest liberale. Silovikene oppfattes også som arvtakere av den storrussiske slavofile tradisjon som gjorde seg gjeldende fra og med tsar Aleksander IIs tid på 1800-tallet. I tilnærmelsen til sine mål regnes de som pragmatiske realister. Det er fløyer blant silovikerne, og i bevegelsens ytterkanter er det både de ytterst nasjonalistiske og de tsaristiske (som ønsker gjenopprettelse av monarkiet).

## Oppfatninger
Blant ikke-siloviker i Russland er det sprikende oppfatninger om dem. Det er dem som mener at silovikene truer landets demokratiske utvikling, og/eller at de har for meget makt og stltter en etatistisk ideologi på bekostning av individualrettigheter og -friheter. Andre ikke-siloviker ser dem som en motvekt til oligarkene som ellers ville hatt fritt frem for å utplyndre Russland og undergrave regjeringens makt. 

## Litteratur
* Robert A. Saunders, Vlad Strukov: *[http://books.google.com/books?id=l_uAoNJiOMwC&pg=PA530 Historical Dictionary of the Russian Federation]*. Scarecrow Press, 2010, ISBN 978-0-8108-5475-8, s. 530.

## Referanser


## Eksterne lenker
* *The making of a neo-KGB state* http://www.economist.com/world/displaystory.cfm?story_id=9682621 The Economist, 25. august 2007
* William Safire on the ''Siloviki'' 
* ''The Siloviki in Putin's Russia: Who They Are and What They Want'', Washington Quarterly, Winter 2007
* ''The Exile'' on Russia's brewing "Silovik war"
British Airways Flight 38

**British Airways Flight 38** (kallesignal: ***Speedbird 38***) er en internasjonal flygning som opereres av British Airways på ruten mellom Beijing Capital internasjonale lufthavn og London Heathrow lufthavn. Den 17. januar 2008 krasjlandet Boeing 777-flyet som ble brukt på flygningen på gressrabatten rett før rullebanen på London Heathrow lufthavn, etter å ha tilbakelagt en 8&nbsp;100 km lang reise. Det lyktes piloten, John Coward (som egentlig var styrmann), å unngå å treffe motorveien A30. Ingen av de 152 personene om bord omkom i ulykken, men 47 pådro seg skader, én av dem alvorlig. Flyet på 150 tonn var det første Boeing 777-200ER som ble avskrevet i flytypens historie, samt også det aller første Boeing 777-flyet uansett variant som gikk tapt. 

Årsaken til flyulykken var dannelse og opphopning av iskrystaller i drivstoffet, som videre forårsaket tetting av drivstoff-olje-varmeveksleren (eng. *fuel-oil heat exchanger*, *FOHE*) i begge motorene. Dette begrenset kraftig drivstofftilførselen til motorene når det var behov for skyvekraft under siste, kritiske del av innflyvningen til Heathrow. Boeing klarte å identifiserte problemet til å være spesifikt for drivstoff-olje-varmevekslerne i motorer produsert av Rolls-Royce, og sistnevnte utviklet senere en modifisert utgave av sin drivstoff-olje-varmeveksler; Det europeiske luftfartssikkerhetsbyrået (eng. *European Aviation Safety Agency*, *EASA*) vedtok at alle fly som var berørt skulle utstyres med de nye drivstoff-olje-varmevekslerne før 1. januar 2011. Boeing 777-fly med GE- eller Pratt & Whitney-motorer ble ikke berørt av problemet. 

## Se også
* Sikkerhetsområde for rullebane (eng. *Runway safety area*, *RESA*)
* Luftfartssikkerhet
* Asiana Airlines Flight 214 (et Boeing 777-fly som krasjet under landing på San Francisco internasjonale lufthavn)
* Malaysia Airlines Flight 370

## Referanser


## Eksterne lenker
* 
* Air Accidents Investigation Branch Report on the accident to Boeing 777-236ER, G-YMMM, at London Heathrow Airport on 17 January 2008 
** Endelig rapport() 
* 
* 
* 
* 
* 
* Beskrivelse av flyulykken på Aviation Safety Network 
* British Airways 
* Lydintervjuer med kaptein Peter Burkill på avweb.com: del 1 (krasjet) og del 2 (i etterkant) 
* August 2010-utgaven  av Flaps Podcast: intervju med kaptein Burkill, der han gjenfortalte sin opplevelse og dens etterspill
Hilda Stenmalm

**Hilda Stenmalm** (**Hilda Ellen Viktoria Stenmalm** født i Växjö, Sverige) er en svensk artist. I 2014 deltok Stenmalm, sammen med Thea Leora, i den første semifinalen av Melodi Grand Prix med melodien «Best Friend's Boyfriend, som er skrevet av Martin Kleveland, Lisa Desmond Linder og Jesper Jakobsen. Sangen ble ikke blant de tre med flest SMS-stemmer, og kvalifiserte seg derfor ikke til finalen.

Stenmalm deltok i *Lilla Melodifestivalen* i 2008 med melodien «Sanningens minut», som ble nummer tre, og hun vant den svenske talentkonkurransen *[[Stjärnskott]]* i 2009, og fikk deretter platekontrakt med Roxy Recordings.

Etter seieren i *Stjärnskott* fikk hun en sentral rolle i *[[Hanna-Oke]]* på Disney Channel, og hun fikk spille inn den offisielle julesangen «A Little Magic». Disney-stjernar som Selena Gomez, Miley Cyrus og Jonas Brothers var blant de som var med i videoen som ble spilt inn til sangen. I 2010 signerte Hilda Stenmalm en kontrakt med Roxy Recordings, men fortsatte å arbeide med Disney Channel. Hun deltok i *[[25 Days of Christmas]]* med Eric Saade, som gikk på Disney Channel i desember 2010. Det var også der hun hadde premiere på «Just One Wish», den første singelen hennes.

I 2011 ga hu ut «Come the Weekend» og «Brief and Beautiful», som hele sommeren ble spilt på radio i Sverige.

## Diskografi
### Album (som sanger)
* 2020: «Sunset In The Blue» (album; sang sammen med bandet Melody Gardot & Sting)

### Singler (som sanger)
* 2010: «Just one Wish» (singel; artist og låtskriver)
* 2011: «Brief and Beautiful» (singel; artist og låtskriver)
* 2011: «Come the Weekend» (singel; artist og låtskriver)

### Som låtskriver / tekstforfatter
* 2019: «Not That Complicated» (singel; låtskriver for Osrin)
* 2020: «Little Something & Sting» (som låtskriver)
* 2020: «Nudes» (singel; som låtskriver for Jada)
* 2020: «From Me To You» (singel; låtskriver og tekstforfatter for Ylva)
* 2020: «Little Something» (låtskriver på låten «Little Something» på Stings album *Duets*)
* 2021: «Ride Or Die» (singel; låtskriver for bandet Tiggi Hawke & Junge Junge)
* 2021: «Don't Give Me A Reason» (singel; låtskriver for bandet Lazy Weekends)
* 2022: «You Better Not» (album; låtskriver på låten «You Better Not» på albumet *INVU* med Taeyeon)

## Referanser


## Eksterne lenker
* Hilda Stenmalms hjemmeside
Kristin Lind

**Kristin Lind** (født 27. mars 1969 i Berlin) er en norsk forfatter og oversetter, bosatt i Oslo.

Lind har studert ved Universitetet i Bergen og har hovedfag i historie. Hun debuterte som forfatter i 2014 med novellesamlingen *Utid*. I 2010 var hun også representert med et bidrag i novelle-antologien *Løsrivelse*.

## Bibliografi
* *Utid*, noveller, Cappelen Damm (2014)

## Kilder
*Presentasjon av Kristin Lind i Forfatterkatalogen på Forfattersentrums nettsider

## Referanser


## Eksterne lenker
* Presentasjon på Cappelen Damms nettsider
Thea Leora

**Thea Leora Oskarsen** (født i Oslo) er en norsk artist. Oskarsen startet sin musikalske karriere som 14-åring i popgruppen Fixx, og har også samarbeidet med bl.a David Eriksen og Jaa9 & OnklP.

I 2014 deltok Thea Leora, sammen med Hilda Stenmalm, i den første semifinalen av Melodi Grand Prix med melodien *Best Friend's Boyfriend*, som er skrevet av Martin Kleveland, Lisa Desmond Linder og Jesper Jakobsen. Sangen ble ikke blant de tre med flest SMS-stemmer, og kvalifiserte seg derfor ikke til finalen.

## Diskografi
* 2021: *Show me - Mio, Nick Strand, Thea Leora [https://open.spotify.com/track/2lQcoID4GkjnENMenuBKPa]*
* 2021: *Woke Up In India - [[Martin Tungevaag|Tungevaag]]*
* 2020: *Love Like This - [[Broiler (duo)|Broiler]], Thea Leora*
* 2019: *Can't Get Over You - Nick Strand, Mio*
* 2019: *Do It - [[Broiler (duo)|Broiler]] [https://open.spotify.com/track/0pvt5LnzUhcwpc8c2RDL1w]*
* 2019: *Body Language - Henry Land, Thea Leora*
* 2014: *Halvfullt - Erik og Kriss (feat. Thea Leora)*
* 2013: *Badly* (singel)
* 2011: *Minne - Gatekunst, Dreamon, Kaveh, Thea Oskarsen*
* 2011: *One of a Kind* (singel)

## Referanser


## Eksterne lenker
* Thea Leoras hjemmeside
Dixie Bibb Graves

**Dixie Bibb Graves** (født 26. juli 1882 i Montgomery i Alabama, død 21. januar 1965 i Montgomery i Alabama) var Alabamas førstedame i to perioder og den første kvinnelige United States Senator fra Alabama. 

## Biography
Dixie Bibb ble født den 26. juli 1882, ved Montgomery i Alabama til Peyton og Isabel Thorpe Bibb på familiens plantasje. Etter å ha gått i offentlige skoler, giftet hun seg i 1900, i en alder av 18, statspolitikeren og fetteren David Bibb Graves. 

## Karriere
Graves ble en kommunal leder. Hun var en bobestyrer av *Alabama Boys’ Industrial School* i Birmingham og president av *United Daughters of the Confederacy* fra 1915 til 1917. Hun var aktiv i *Women’s Christian Temperance Union*, *Alabama Federation of Women’s Clubs* og bevegelse for kvinners stemmerett. 

Den 20. august 1937 ble hun utnevnt av sin mann, guvernør Bibb Graves, til United States Senate for å fylle den ledige plassen som oppstod etter at Hugo L. Black trakk seg. Graves var den første kvinnelige Senator fra Alabama og den første gift kvinne som tjenestegjorde i Senatet (alle de andre hadde vært enker). Hun tjenestegjorde fra 20. august 1937 inntil hun trakk seg den 10. januar 1938. Guvernør Graves' valg å utnevnte sin kone som interim senator inntil et suppleringsvalg kunne bli avholdt, ble gjort for å ikke favorisere noen av de mulige kandidatene ovenfor de andre. Han ønsket deres fortsatte støtte for hans programposter. I løpet av hennes periode stemte hun til støtte for *New Deal*-programmet rettet mot landbruk, avlingskontroll og arbeiderpolitikk.

Graves var aktiv i mange saker, inkludert offentlig velferd, helse og utdanning. Under den andre verdenskrig, rekrutterte hun for Women's Army Corp (WACs), og arbeidet for Røde Kors og United Service Organizations (USO). En WAC-gruppe ble utpekt som Dixie Bibb Graves-enhet. Hun var et svært aktivt medlem av State Advisors on Women's Activities av National Foundation for Infantile Paralysis, en organisasjon som senere ble kjent som National March of Dimes Association. Hun jobbet for en kur og sykehus for å behandle polio. Hun var også leder eller æresformann for Kvinnedivisjonen til *State Democratic Campaign* i 1948, 1952, 1956 og 1960. Hun var medlem av Alabama Historical Association, American Legion Auxiliary, No Name Club og United Daughters of the Confederacy.

## Dødsfall og arv
Dixie Bibb Graves døde i Montgomery i Montgomery County i Alabama den 21. januar 1965 i en alder av 82 år og 179 dager. Hun er gravlagt på Greenwood Cemetery i Montgomery i Alabama.Hun ble innlemmet i Alabama kvinner Hall of Fame i 1972.

## Referanser


## Eksterne lenker
* 
* 
* Encyclopedia of Alabama 
* Find A Grave
Bent Aslak Brantzæg

**Bent Aslak Brandtzæg** (født 17. mai 1966) er en norsk geograf og miljøverner. Brandtzæg er udannet geograf fra Universitetet i Bergen og har tre års studium i  natur- og miljøvernfag. Siden 1995 har han vært ansatt ved Telemarksforsking.

Brandtzæg har gjennomført en rekke regionale og nasjonale evalueringer og utredninger av offentlige virkemidler, utviklingsprogrammer, tiltak og omstillingsprosesser for departementer, direktorater, Kommunenes Sentralforbund og Norges forskningsråd.

## Eksterne lenker
* Bent Aslak Brandtzæg, omtale ved Telemarksforskning
Valentina Monetta

**Valentina Monetta** (født 1975) er en sanmarinsk sanger, som er kjent for å ha representert hjemlandet i Eurovision Song Contest fire ganger: 2012, 2013, 2014 og 2017. Hun kom til finalen i 2014 som første sanmarinske deltaker i Eurovision Song Contest. 

Monetta startet sin artistkarriere i 1995 som frontfigur i det lokale bandet Tibero. Like etter dannet hun bandet Parafunky, og hun har vært medlem av andre lokale band som 2Black, Harem'B, Charme og Bluesmobile. Hun var den sanmarinske poengutdeleren under Eurovision Song Contest 2015.

## Eurovision Song Contest
Monettas deltakelser i Eurovision Song Contest:

* Ralph Siegel har skrevet musikken til bidragene i 2012, 2013, 2014 og 2017. José Juan Santana Rodriguez og Timothy Touchton har skrevet teksten til bidraget i 2012, mens Mauro Balestri har skrevet teksten til bidragene i 2013 og 2014.

## Diskografi
Musikkalbum og singler utgitt av Monetta:
* 2011: *Il mio gioco preferito*
* 2013: *La storia de Valentina Monetta*
* 2002: *Sharp* (singel)
* 2008: *Se non ci sei tu* (singel)
* 2011: *Una giornata bellissima* (singel)
* 2012: *I'll Follow the Sunshine* (singel)
* 2012: *The Social Network Song* (singel)
* 2013: *Crisalide* (singel)
* 2013: *L'amore verrà* (singel)
* 2013: *A Kiss* (singel)

## Referanser

## Eksterne lenker
* 
* 
* 
*
Emma Marrone

**Emmanuela Marrone** (født 25. mai 1984 i Firenze, Italia), kjent som **Emma Marrone** eller bare **Emma**, er en italiensk pop- og rockesanger. I mars 2010 vant hun den italienske talentkonkurransen *Amici di Maria de Filippi*, og i februar 2012 vant hun Sanremo-festivalen med melodien «Non è l'inferno». Marrone representerte Italia i Eurovision Song Contest 2014, hvor hun ble nummer 21 med melodien «La mia città», etter å ha blitt valgt ut internt av det nasjonale kringkastingsselskapet Rai.

## Diskografi
Musikkalbum utgitt av Marrone:
* 2010: *Oltre*
* 2010: *A me piace così*
* 2011: *Sarò libera*
* 2013: *Schiena*

## Referanser


## Eksterne lenker
* 
* 
* 
*
Gladys Pyle

**Gladys Pyle** (født 4. oktober 1890 i Huron i Sør-Dakota, død 14. mars 1989 i Huron i Sør-Dakota) var en politiker fra Sør-Dakota. Pyle var den første kvinnen som ble valgt til USAs senat. Tidligere kvinnelige senatorer var utnevnt. Hun var også den første kvinnelige republikanske senator og den første kvinnelige senator fra Sør-Dakota. Valget som Pyle vant var et suppleringsvalg som gjaldt en embetsperiode på mindre enn to måneder, 9. november 1938 – 3. januar 1939. 

## Liv og virke
### Bakgrunn
Hon ble født til John og Mary "Mamie" Pyle. Gladys Pyle ble uteksaminert is 1911 fra Huron College (høyskolen byttet 1989 navn til Huron University og ble stengt i 2005). 

### Karriere
Hun arbeidet senere som lærer i South Dakota. Gladys, hennes to søstre og moren Mamie var alle aktive forkjempere for kvinnelig stemmerett. Pyle var det første kvinnelige medlem i *South Dakota House of Representatives*, underhuset i delstatens lovstiftende forsamling, 1923–1927. Hun var senere delstatens statssekreterær (*South Dakota Secretary of State*) 1927–1931. Hun stilte som kandidat i republikanernes primærvalg før 1930 års guvernørsvalg i South Dakota. Hun fikk en tredjedel av stemmene i primærvalget som hun knapt tapte mot Warren Green.

Senator Peter Norbeck døde i 1936 og demokraten Herbert E. Hitchcock ble så utnevnt til senator frem til suppleringsvalget i  1938. Pyle stod som kandidat bare til duppleringavalget som gjaldt til slutten av Norbecks opprinnelige mandatsperiode; valget som gjaldt en hel seksårig mandatsperiode ble vunnet av John Chandler Gurney. Pyle beseiret demokraten Tom Berry i duppleringsvalget og ble den første kvinnelige senatoren fra delstaten South Dakota. 

Under sitt siste leveår var Pyle den eldste levende tidligere senator i USA. Hun døde 98 år gammel i hjembyen Huron.

## Referanser


## Eksterne lenker
*
Oda Kvingedal Larsen

**Oda Kvingedal Larsen** (født 23. mai 1989) er en norsk artist og sykepleier. I 2014 deltok hun, sammen med Christer Wulff, i den andre semifinalen av Melodi Grand Prix med melodien *Sing*, som er skrevet av Christer Wulff. Sangen fikk nest flest SMS-stemmer, og kvalifiserte seg til finalen.

Kvingedal Larsen hadde sitt musikalske gjennombrudd da hun deltok i talentprogrammet *[[The Voice – Norges beste stemme|The Voice]]* i 2013.

## Referanser
Arthur og Minimoyene

***Arthur og Minimoyene*** er en fransk fantasyfilm for barn fra 2006 regissert av Luc Besson. Den er basert på hans egen bok fra 2002. Han skrev totalt fire bøker om *Arthur og Minimoyene*. Filmen er en blanding av realfilm og animasjon.

Den ble etterfulgt av *[[Arthur og Maltazards hevn]]*.

## Handling
10 år gamle Arthur er veldig fascinert av historiene rundt sin Bestefar, som forsvant på mystisk vis for fire år siden. En dag han sitter og studerer bestefarens gamle bok oppdager han at bestefaren har laget gåter som skal lede til en skjult skatt i bakhagen. Og utrolig nok skal det visstnok finnes en verden bebodd av skapninger som er for små til at man kan se dem med det blotte øyet, disse kalles Minimoyer.

## Om filmen
Filmen ble en stor publikumssuksess i Frankrike, men gjorde det ikke så bra i USA. Den innbrakte nesten $108 millioner på verdensbasis, hvorav $46 millioner i Frankrike, $15 millioner i USA og drøyt $400 000 i Norge. Filmen hadde knapt 52 000 besøkende i Norge og havnet på en 54.-plass over de mest besøkte filmene i Norge i 2007.

Den ble forholdsvis dårlig mottatt av anmelderne. Også i Norge var mottakelsen lunken. Både Aftenposten, Dagbladet, Dagsavisen og FilmMagasinet gav den terningkast tre, mens VG gav den to.

## Norske stemmer

## Referanser


## Eksterne lenker
* 
* Off. nettsted (arkivert)
Tour des Fjords 2014

**Tour des Fjords 2014** er et sykkelritt som ble arrangert 28. mai til 1. juni 2014.

Sammenlignet med 2013-utgaven er rittet flyttet til mai, like etter Tour of Norway, og utvidet til fem etapper.

## Etappene

## Lagene

## Resultater

### Etappe 1

### Etappe 2

### Etappe 3

### Etappe 4

### Etappe 5

## Sammenlagt
### Trøyene

### Ledertrøye

### Poengtrøye

### Klatretrøye

### Ungdomstrøye

### Lagkonkurranse

## Referanser


## Eksterne lenker
* 
* 
* Offisielle tidtakerresultater – VotreCourse
Kasakhstan under Paralympiske vinterleker 1994

**[[Kasakhstan]]** deltok med to deltakere i **[[Paralympiske vinterleker 1994]]** på Lillehammer.

## Medaljevinnerne

## Deltakere
;Langrenn/Skiskyting
:Lubov Vorobieva, Sergej Lozhkin

## Referanser


## Se også
*Kasakhstan ved de paralympiske leker
Vera C. Bushfield

**Vera Cahalan Bushfield** (født 9. august 1889 i Miller i Sør-Dakota, død 16. april 1976 i Fort Collins i Colorado) var en amerikansk Senator fra Sør-Dakota. 

## Biografi
Vera Cahalan gikk på offentlige skoler og ble uteksaminert fra Stout Institute i Menomonie i Wisconsin samt at hun også gikk på Dakota Wesleyan University og University of Minnesota.

Bushfield ble den 6. oktober 1948 utnevnt som en republikaner til United States Senate for å fylle den ledige plassen som oppstod som følge av dødsfallet til hennes mann, Harlan J. Bushfield. Hun tjenestegjorde fra den datoen inntil hun trakk seg den 26. desember 1948. Hun døde i Fort Collins i Colorado.

Blant hennes andre prestasjoner var hennes sponsing av lanseringen av USS «South Dakota» (BB-57) den 7. juni 1941 i Camden i New Jersey.

## Referanser


## Kilder
* 

## Eksterne lenker
*